เรื่องร้องเรียน: บ้านในซอย ทำกับข้าวขาย มีการประกอบอาหารที่มีกลิ่นฉุน มีไอน้ำมัน และควันรบกวน ทั้งกลางวันและกลางคืน โดยเฉพาะช่วงหลังเที่ยง และตอนตี 2 (กรุณาอย่าเปิดเผยภาพนะคะ ไม่งั้นมันชัดเจนว่ามาจากบ้านไหน ไม่อยากมีปัญหาค่ะ)
การดำเนินการของเจ้าหน้าที่: สำนักงานเขตบางบอน โดยฝ่ายสิ่งแวดล้อมและสุขาภิบาล ได้ตรวจสอบแล้ว พบว่า บ้านดังกล่าวมีการประกอบปรุงอาหาร หน้าบ้านจำนวนมากเพื่อนำไปจำหน่ายที่อื่น  ไม่มีปล่องระบายควันเหนือเตาไฟ ขณะตรวจสอบไม่พบผู้ใดอยู่บ้าน เจ้าหน้าที่จึงได้ออกแบบตรวจแนะนำของเจ้าพนักงานสาธารณสุข พ.ศ. 2535 ให้ปรับปรุงแก้ไขมิให้ก่อเหตุเดือดร้อนรำคาญแก่ประชาชนใกล้เคียง โดยเฉพาะกลิ่นควันจากการประกอบปรุงอาหาร และห้ามเทน้ำเสียลงสู่ท่อระบายน้ำหน้าบ้าน ซึ่งภายหลังผู้ครอบครองอาคารที่ถูกร้องเรียนได้ติดต่อเจ้าหน้าที่สำนักงานเขตบางบอน เพื่อให้ข้อมูลเพิ่มเติม และรับปากว่าจะแก้ไขตามคำแนะนำ  ซึ่งเจ้าหน้าที่สำนักงานเขตบางบอนจะได้ตรวจสอบติดตามผลต่อไป
ความเห็นของผู้แจ้ง: ขอบคุณมากๆค่ะ
พื้นที่: แขวงคลองบางพราน เขตบางบอน กรุงเทพมหานคร